ครอบครัวขำ

ครอบครัวขำ เป็นรายการวาไรตี้ผสมละครซิตคอมตลกสั้น จบในตอน ออกอากาศทาง สถานีวิทยุโทรทัศน์ไทยทีวีสีช่อง 3 ทุก วันพฤหัสบดี เวลา 23.15-24.15 น. โดยจะเริ่มออกอากาศตอนแรกวันที่ 15 พฤศจิกายน 2555 - 19 มิถุนายน 2557 หลังจากซิตคอมเรื่อง "เป็นข่าว" จบลงในวันที่ 8 พฤศจิกายน 2555 โดยบริษัท ซีเนริโอ จำกัด
 รายการข่าวที่นำเสนอเหตุการณ์ปัจจุบัน โดยมีผู้ประกาศข่าวหลักคือ กิจจะ ลักษณะ (แสดงโดย ยาว ลูกหยี) ทำหน้าที่รายงานข่าว และ ลักษณะ สอดรู้ (แสดงโดย พุทธชาด พงศ์สุชาติ) นักข่าวภาคสนามทำหน้าที่รายงานข่าวในที่เกิดเหตุ โดย ข่าว 360 มิติ ล้อเลียนมาจากรายการ "ข่าว 3 มิติ" และ "ทีวี 360 องศา"
 รายการสอนภาษาไทย โดยเสนอคำศัพท์ที่วัยรุ่นใช้ในปัจจุบันโดยมีพิธีกรคือ อาจารย์ญ่า (แสดงโดย พุทธชาด พงศ์สุชาติ) โดนล้อเลียนมาจากรายการ ภาษาพลาซ่า
 เรื่องราวที่เกิดขึ้นในโรงเตี๊ยมแห่งหนึ่ง ซึ่งมีจอมยุทธไม่เต็มเต็งทั้ง 3 คน (ชวลิต ศรีมั่นคงธรรม, บรมวุฒิ หิรัญยัษฐิติ และ โจ๊ก โซคูล) มักมาเสวนาหรือบางครั้งมาปะทะฝีมือในโรงเตี๊ยมทุกครั้ง โดยมีประเด็นที่เกิดจากความโอ้อวดหรือความเพี้ยนของจอมยุทธ จนทำให้เกิดเรื่องราววุ่นวายในโรงเตี๊ยมขึ้นมา
 เรื่องราวของชาย 3 คน ประกอบไปด้วย ท็อป หนุ่มนักขายประกันภัย (แสดงโดย บรมวุฒิ หิรัญยัษฐิติ) อาแปะผู้หวงลูกสาว (แสดงโดย แอนนา ชวนชื่น) และเพื่อนซี้อาแปะ (แสดงโดย กล้วย เชิญยิ้ม) มักรวมกลุ่มเสวนาในร้านขายของชำอยู่เสมอ ๆ
 เรื่องราวของสาวน้อยผู้ดำรงตำแหน่งแคชเชียร์ (แสดงโดย สรารัตน์ แซ่จิ๋ว) ในร้านขายของชำขนาดเล็กแห่งหนึ่ง แต่ละวันจะมีลูกค้าไม่ซ้ำหน้ามาใช้บริการร้าน ล้วนพาความวุ่นวายและเฮฮามาฝากอย่างสม่ำเสมอ
 เรื่องราวป่วน ๆ ในงานแต่งงานหลากคู่หลากสไตล์ ซึ่งอาจเกิดขึ้นจากเจ้าบ่าว เจ้าสาว หรือปัจจัยภายนอกที่นำพาเรื่องราววุ่นวายสู่งานมงคลสมรสแสนหวานกลายเป็นงานที่แสนจะอลวน และหนึ่งในคู่ป่วน ของเจ้าบ่าว (แสดงโดย ชวลิต ศรีมั่นคงธรรม) และเจ้าสาว (แสดงโดย อริญากร บวรวิศรุติ) จนทำให้เกิดเรื่องราววุ่นวายในงานขึ้นมา
 เรื่องราวที่เกิดขึ้นจากสนามกีฬาหลายชนิดกีฬาโดยมักเกิดเหตุวุ่นวายที่มาจากนักกีฬา, กรรมการ หรือแม้แต่แขกที่ไม่ได้รับเชิญ
 เรื่องราวที่เกิดขึ้นในคลินิกจิตแพทย์ โดย จิตแพทย์ (แสดงโดย ธงธง ม๊กจ๊ก) มักเจอความวุ่นวายจากคนไข้ที่มีปัญหาทางจิตหลากหลายประเภท
 เรื่องราวที่เกิดขึ้นในสถานีตำรวจ ซึ่งปกติแล้วจะมีเหตุการณ์ต่าง ๆ นา ๆ แต่มีความวุ่นวายเพิ่มขึ้นที่เกิดจากผู้ร้ายหรือตำรวจเสียเอง
 เรื่องราวที่เกิดขึ้นในพระราชวังแห่งหนึ่ง ซึ่งมีพระราชา (แสดงโดย โจ๊ก โซคูล) เป็นผู้รับรู้เรื่องราวที่เกิดขึ้น โดยเฉพาะของประหลาด (สิ่งของที่ทันสมัยในยุคปัจจุบัน) และโหรพราหมณ์ (แสดงโดย จั๊กกะบุ๋ม เชิญยิ้ม) จะทำหน้าที่คาดเดาสิ่งของชิ้นนั้นจนก่อให้เกิดเรื่องฮาขำขันที่แสนจะวุ่นวายได้ทุกเมื่อ
 เรื่องราวของนักเรียนทั้ง 4 คน (แสดงโดย จั๊กกะบุ๋ม เชิญยิ้ม, ตี๋ ดอกสะเดา, ธงธง มกจ๊ก, พัฒน์ชนก เอี่ยมสะอาด) จับกลุ่มพูดคุยเรื่องต่าง ๆ ส่วนใหญ่จะมีมุขตลกมาแทรกทำให้ดูขำขันยิ่งขึ้น
 เรื่องราวของยาม (แสดงโดย อู๊ด เป็นต่อ) หน้าหมู่บ้าน ผู้เรียกตัวเองว่า Security จะทำหน้าที่ตรวจคนเข้าออกหมู่บ้าน ซึ่งบุคคลที่มาอยู่ป้อมยามนั้นจะได้รับการตรวจค้นจนเรื่องเลยเถิด และเรื่องจะจบลงโดยการถูกจับไปเล่นงานในป้อมยามเสียทุกครั้ง
 เรื่องราวของคนติดเกาะ ซึ่งพร้อมจะสร้างความวุ่นวายตลอดเวลาทั้งคนติดเกาะและคนนอกเกาะ
 เรื่องราวของป๋าหงอย (แสดงโดย อู๊ด เป็นต่อ) ผู้แนะนำตัวพร้อมทีมงานว่า ไม่เจ็บไม่ป่วย เป็นรายการที่จะพาผู้ชมไปชมสถานที่ต่าง ๆ ก่อนที่จะพาไปชมนั้น ป๋าหงอยมักจะไอโขลก ๆ เรียกความฮาเป็นอันดับแรกก่อนที่จะพาผู้ชมไปพบกับความฮาในแต่ละสถานที่
 ช่วงท้ายของรายการ โดยมีโจ๊ก โซคูล ทำหน้าที่เล่ามุขตลกปิดท้ายรายการ